съответствие с член 94 от ДКИ, предоставено за предходни периоди на изпълнение, което е станало дължимо, но подлежи на периоди на задържане.
 Образец EU REM4 — Годишно възнаграждение от 1 млн. евро или повече. Зададен формат
 7.
 Институциите оповестяват информацията, посочена в член 450, параграф 1, буква и) от РКИ, като попълват образец EU REM4 от приложение XXXIII към настоящия регламент за изпълнение, следвайки долуизложените указания в настоящото приложение.
 8.
 За целта се взимат стойностите в края на счетоводната година в евро. Всички стойности се оповестяват в евро в пълния си размер, т.е. без да се закръглят (1 234 567 евро, а не 1,2 млн. евро). Когато възнаграждението е в парична единица, различна от евро, оповестяваните консолидирани данни се обменят по курса, който Комисията използва за финансовото програмиране и бюджета през декември на годината на оповестяване.
 Препратки към правни норми и указания
 Ред
 Обяснение
 1—8
 Възнагражденията между 1 и 5 млн. евро за финансова година, с разбивка по интервали от 500 000 евро.
 9—x
 Възнагражденията над 5 млн. евро за финансова година, с разбивка по интервали от 1 млн. евро.
 Колона
 Обяснение
 а
 Численост на идентифицирания персонал, получаващ възнаграждение от 1 млн. евро или повече за финансова година
 Институциите оповестяват информацията по брой служители.
 Образец EU REM5 — Информация за служителите, чиято професионална дейност има съществено въздействие върху рисковия профил на институцията (идентифициран персонал). Зададен формат
 9.
 Институциите оповестяват информацията, посочена в член 450, параграф 1, буква ж) от РКИ, като попълват образец EU REM5 от приложение XXXIII към настоящия регламент за изпълнение, следвайки долуизложените указания в настоящото приложение.
 10.
 По отношение на колоните с разбивка по видове дейност, всички кредити, в т.ч. на едро, се включват в кредитирането на дребно. Инвестиционното банкиране включва корпоративните финанси, търгуването и продажбите. Допълнителни насоки за дейностите, включени в тези видове дейност, се съдържат в член 317 от РКИ — в таблицата, в която се определят групите дейности при стандартизирания подход към операционния риск.
 Препратки към правни норми и указания
 Ред
 Обяснение
 1
 Общ брой на идентифицирания персонал
 Служителите, чиято професионална дейност има съществено въздействие върху рисковия профил на дадена институция (идентифициран персонал) и нейните дъщерни дружества, в т.ч. извън обхвата на ДКИ, и върху всички членове на съответните им ръководни органи.
 Сведенията се оповестяват въз основа на ЕПРВ.
 2
 в т.ч.: членове на ръководния орган
 Броят на членовете на съответния ръководен орган — в рамките на надзорната и на управленската му функция, както и числеността на целия ръководен орган.
 3
 в т.ч.: друго висше ръководство
 Служителите, които, без да са членове на ръководния орган, представляват висше ръководство по смисъла на член 3, параграф 1, точка 9 от ДКИ.
 4
 в т.ч.: друг идентифициран персонал
 Другият персонал, който не се числи нито към ръководния орган, нито към висшето ръководство, но чиято професионална дейност има съществено въздействие върху рисковия профил на институцията според критериите, посочени в делегирания регламент на Комисията относно идентифицирания персонал, с който се прилага член 94, параграф 2 от ДКИ, а когато е целесъобразно — и според критериите на дадената институция.
 5
